open-index/open-wikipedia-markdown huggingface dataset:
Pentápoli

**Pentápoli** (, ) on Kreikan kylä, joka kuuluu hallinnollisesti Dorídan kuntaan, Fokiin alueyksikköön ja Keski-Kreikan alueeseen. Kylän väkiluku on 247 (2021).

Pentápolin kylä sijaitsee Mórnoksen tekojärven eteläpäässä linnuntietä noin 15 kilometriä ja tietä pitkin noin 39 kilometriä länteen Ámfissan kaupungista. Se on rakennettu noin 480 metrin korkeuteen merenpinnasta laskettuna. Kylä on perustettu 1950-luvulla, kun viiden natsien vuosina 1943–1944 polttaman kylän asukkaat päättivät perustaa uuden, yhteisen kylä, jonka nimeksi tuli Pentápoli, ”Viisi kaupunkia”. Kyseiset viisi kylää olivat Aigítio ja Skaloúla sekä Karoútes, Lidoríki ja Vraḯla. Uusi kylä perustettiin, vaikka loppujen lopuksi kolmen viimeksi mainitun kylän asukkaat jäivät kuitenkin omiin vanhoihin kyliinsä. Pentápolin pääkirkko on omistettu Pyhälle Sofialle (*Agía Sofía*).

Pentápoli muodostaa myös laajemman kyläyhdyskunnan (Δημοτική Κοινότητα Πενταπόλεως, *Dimotikí Koinótita Pentapóleos*), johon kuuluvat varsinaisen Pentápolin kylän lisäksi kylät Aigítio, Léfka, Palaiókastro ja Skaloúla. Koko yhdyskunnan väkiluku on 324 (2021).

## Lähteet
Voien kirkko

**Voien kirkko** () on Kristiansandin kunnassa Norjassa sijaitseva tiilikirkko vuodelta 1990.
## Lähteet

## Aiheesta muualla
Søgnen vanha kirkko

**Søgnen vanha kirkko** () on Kristiansandin kunnassa Norjassa sijaitseva puinen pitkäkirkko vuodelta 1604.
## Kuvia

Sögne 09 søgne gml kirke 85037.jpg|Kirkkosali
Sögne 02 søgne gml kirke 85037.jpg|Alttari

## Lähteet

## Aiheesta muualla
Långasjö

**Långasjö** on taajama Emmabodan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 432 asukasta vuonna 2021.

## Tunnettuja henkilöitä
* Ingemar Mundebo (1930–2018), poliitikko

## Lähteet

## Aiheesta muualla
Parhaan gospel-albumin Grammy-palkinto

**Vuoden gospel-albumin Grammy-palkinto** () on yksi palkinnoista, joita jaetaan vuosittain Grammy-gaalassa. Palkinto myönnetään artisteille laadukkaista gospel-musiikin albumeista. Parhaan gospel-albumin palkinto jaetaan Grammy-gaalassa Gospel-musiikin ja kristillisen nykymusiikin kategoriassa. Gospel-musiikin juuret ovat 1600-luvun alkupuolella ja gospelista on monia muunnelmia, joista musta gospel on tunnetuin.

## Voittajat

## Lähteet
Johansfors

**Johansfors** on taajama Emmabodan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 415 asukasta vuonna 2021. Johansfors on vanha lasiruukki, joka sai nimensä perustajaltaan Johan Israelssonilta.
## Lähteet

## Aiheesta muualla
Malmön raatihuone

**Malmön raatihuone** () on Malmössä Stortorgetin koillislaidalla sijaitseva entinen kaupungintalo, joka rakennettiin alun perin 1530-luvulla. Alkuperäisestä rakennuksesta on jäljellä vain kellarikerros. Raatihuonetta laajennettiin ja sen ulkoasua muutettiin myöhemmin useita kertoja. Vuosien 1812–1813 remontissa se sai uusklassisen ilmeen. Helgo Zettervallin johdolla rakennus muutettiin uusrenessanssipalatsiksi 1860-luvulla. Zettervall uskoi palauttaneensa raatihuoneen alkuperäiseen asuunsa, mikä ei kuitenkaan pitänyt paikkaansa.

Malmön poliisi toimi raatihuoneen kellarissa ennen oman poliisitalonsa valmistumista vuonna 1912. Kellari on ollut myös arkisto- ja ravintolakäytössä.

Vuonna 1727 alkaneen, hetkeksi 1800-luvulla katkenneen perinteen mukaisesti joulurauha julistetaan raatihuoneen parvekkeelta jouluaattona kello 12.

## Kuvia

Malmö stortorget, Ludvig Messman, 1859.jpg|Uusklassinen raatihuone ennen muutostöitä 1860-luvulla.

## Lähteet

## Aiheesta muualla
Aleksis Kiven päivä, suomalaisen kirjallisuuden päivä

**Aleksis Kiven päivää, suomalaisen kirjallisuuden päivää** vietetään Suomessa 10. lokakuuta, Aleksis Kiven syntymäpäivänä. Kansalliskirjailija Aleksis Kiven elämäntyön lisäksi on tarkoitus muistuttaa suomalaisen kirjallisuuden merkityksestä. Samana päivänä vietetään myös Euroopan kuolemanrangaistuksen vastaista päivää.

Aleksis Kiven päivä on ollut vakiintunut liputuspäivä vuodesta 1950 lähtien, ja sen merkitystä korosti 1960-luvulle asti se, että silloin oli koululaisilla vapaapäivä. Suomalaisen kirjallisuuden päivä lisättiin vuonna 1978 päivän lisämääreeksi.

## Lähteet
Gustaf Wittfooth

**Gustaf Wittfooth** (n. 1656 Turku – 1724 Turku) oli suomalainen tehtailija ja suurkauppias.

Wittfoothin vanhemmat olivat kauppias Jochim Wittfooth ja Anna Margareta Bugenhagen ja puoliso Catharina Havemann (1683–1753). Kaikista pariskunnan kolmesta pojasta tuli kauppiaita, myös tyttöjä heille syntyi kolme. Wittfooth vannoi porvarisvalan 1699 ja oli Turussa kauppahuoneen osakas, kauppias, verkatehtaan osakas ja Aurajoen Halistenkoskella sijainneen myllyn vuokraaja. Turun kaupunginvanhin hän oli viimeistään vuodesta 1705.

Saksalaista syntyperää ollut Wittfoothin isä siirtyi Suomeen Tukholman kautta 1647. Hän kuului jälkeläisineen Turun merkittävimpiin porvareihin 1600-luvun lopulla ja 1700-luvulla. Jochim Wittfoothin pojista Turkuun jäi Gustaf Wittfoothin ohella Hans Wittfooth. Tytärten avioliittojen kautta Wittfoothit liittyivät toisiin merkittäviin kauppiassukuihin.

Vanhempiensa kuoltua 1677 ja 1692 Gustaf ja Hans Wittfooth työskentelivät ensin yhdessä, mutta perustivat sitten kumpikin omat liiketoimensa. Gustaf Wittfooth harjoitti ulkomaankauppaa, mutta ryhtyi myös teolliseen toimintaan. Hän sai liikekumppaninsa kanssa 1719 privilegion verkatehdasta varten, joka tuotti muun muassa villaisia takkeja sotilaiden ja työ- ja merimiesten käyttöön. Vaikka tehdas lopetti toimintansa jo 1733, niin se oli ensimmäisiä Turkun alueen teollisia hankkeita 1700-luvulla. Vuonna 1722 vuokraamaansa Halistenkosken myllyä hän ei myllyn kuunnostamisen jälkeen ehtinyt juuri hyödyntää, vaan se jäi hänen leskensä tehtäväksi. Myös Wittfoothin pojan Gustaf Adolfin leskestä Elisabet Wittfoothista tuli merkittävä kauppias ja yrittäjä Turkuun.

## Lähteet

## Aiheesta muualla
*
Rangåafossen

**Rangåafossen** on vesiputous Norjassa Møren ja Romsdalenin alueella. Se sijaitsee Åndalsnesin eteläpuolella, Flatmarkin seudulla. Sen virtaus Rangåajoesta on ohjattu suurelta osin Grytenin vesivoimalaitokseen vuodesta 1975 lähtien. Aikaisemmin se oli korkeimpia vesiputouksia Romsdalenissa ja vesi virtasi Rangåvattnetilta saakka 1126 metrin korkeudesta. Nykyisin sen korkeus on 920 metriä. Muita samalla alueella sijaitsevia vesiputouksia ovat Døntefossen, Mongefossen ja Saufonnfossen.

## Lähteet
Sheshi

**Sheshi** tai  **Bnon** oli 15. dynastian toinen faarao, joka hallitsi noin 1604-1594 eaa. Manethon mukaan hän olisi hallinnut peräti 44 vuotta, mutta nykyisin katsotaan, että Sheshi oli faarao 3-14 vuotta. Egyptologi Kim Ryholtin mukaan Sheshi kuului pikemminkin 14. dynastiaan.

## Lähteet
Ingemar Mundebo

**Ingemar Mundebo** (15. lokakuuta 1930 – 7. syyskuuta 2018) oli ruotsalainen kansanpuolueen poliitikko, joka istui valtiopäivillä vuosina 1965–1980 ja toimi Ruotsin talousarvioministerinä 1976–1980. Lisäksi hän oli Uppsalan läänin maaherra 1980–1986.

Mundebo oli kotoisin Långasjöstä.
## Lähteet

## Aiheesta muualla
Parhaan kristillisen nykymusiikin albumin Grammy-palkinto

**Vuoden kristillisen nykymusiikin albumin Grammy-palkinto** () on yksi palkinnoista, joita jaetaan vuosittain Grammy-gaalassa. Palkinto myönnetään parhaalle kristillisen nykymusiikin albumille. Parhaan kristillisen nykymusiikin albumin palkinto jaetaan Grammy-gaalassa Gospel-musiikin ja kristillisen nykymusiikin kategoriassa.

## Voittajat

## Lähteet
Ølmåafossen

**Ølmåafossen** on vesiputous Norjassa Marsteinin ja Romsdalenin alueella. Se sijaitsee Ølmåajoen juoksulla, Andalsnesista Dombasiin johtavan tien varrella. Se on noin 700 metriä korkea. Siihen virtaa vettä useasta pienestä järvestä ja usealta pieneltä jäätiköltä. Samalla alueella sijaitsevia muita vesiputouksia ovat Mongefossen, Saufonnfossen ja Rangåafossen.

## Lähteet
Saufonnfossen

**Saufonnfossen** on vesiputous Norjassa, Møren ja Romsdalenin alueella. Se sijaitsee Sufonngrovajoen juoksulla, Isfjordenin seudulla. Se on 140 metriä korkea. Muita samalla alueella sijaitsevia vesiputouksia ovat Gluterfossen, Mongefossen ja Rangåafossen.

## Lähteet
Rutger McGroarty

**Rutger McGroarty** (s. 30. maaliskuuta 2004 Lincoln, Nebraska, Yhdysvallat) on yhdysvaltalainen jääkiekkoilija, pelipaikaltaan oikea laitahyökkääjä. McGroarty edustaa NHL-joukkue Pittsburgh Penguinsia.

Ennen NHL-uraansa McGoarty pelasi Yhdysvaltain maajoukkueen kehitysohjelmassa ja Michiganin yliopiston joukkueessa. Winnipeg Jets varasi hänet ensimmäisellä kierroksella 14. varausvuorolla . Elokuussa 2024 Jets kauppasi McGroartyn Pittsburgh Penguinsiin vaihdossa Brayden Yageriin. McGroarty teki NHL-debyyttinsä kauden 2024–2025 avauskierroksella lokakuussa 2024.

## Lähteet
* 
* 

### Viitteet
Etyleenibrassylaatti

**Etyleenibrassylaatti** (C15H26O4) on laktoneihin eli heterosyklisiin estereihin kuuluva orgaaninen yhdiste. Yhdistettä voidaan käyttää hajusteiden valmistukseen.

## Ominaisuudet, valmistus ja käyttö
Huoneenlämpötilassa etyleenibrassylaatti on väritöntä tai vaaleankellertävää nestettä, jolla on myskinkaltainen makeahko tuoksu. Yhdiste on käytännöllisesti katsoen veteen liukenematonta, mutta liukenee useisiin orgaanisiin liuottimiin, esimerkiksi etanoliin.

Etyleenibrassylaattia valmistetaan glykolin ja brassyylihapon esteröintireaktiolla. Reaktiossa muodostuu ensin polyesteri, joka hajoaa kuumennettaessa etyleenibrassylaatiksi.

Etyleenibrassylaattia käytetään muun muassa hajusteissa, saippuoissa, shampoissa ja puhdistusaineissa. Se voimistaa kukkaistuoksuja ja toimii hajusteissa fiksatiivina.

## Lähteet
Blood Dynasty

**Blood Dynasty** on Arch Enemyn kahdestoista studioalbumi, joka julkaistiin 28. maaliskuuta 2025 Century Media -levy-yhtiön kautta. Albumista ilmestyy 10. lokakuuta Deluxe-painos.
## Kappaleet
#
#
#
#
#
#
#
#
#
#
#

### Bonuskappaleet
# Break the Spell
# Moths
# Lachrymatory

## Kokoonpano
* Alissa White-Gluz – laulu
* Michael Amott – kitara
* Joey Concepcion – kitara 
* Sharlee D’Angelo – basso 
* Daniel Erlandsson – rummut

## Arvostelut
* Inferno: 
* Kaaoszine: 
* Soundi: 

## Lähteet

## Aiheesta muualla
*
Danila Bulgakov

**Danila Bulgakov** (s. 20. tammikuuta 2005, Tornio) on suomalainen jalkapalloilija, joka pelaa hyökkääjänä Veikkausliigaa Tampereen Ilveksessä. Bulgakov debytoi Veikkausliigassa kaudella 2023 AC Oulun riveissä.

## Jalkapalloura Suomen sarjoissa

Bulgakov aloitti jalkapalloilun Torniossa TP-47:n riveissä ja siirtyi viimeisiksi juniorivuosikseen Ouluun OLS:n riveihin. Hän debytoi Veikkausliigassa AC Oulun riveissä 27. elokuuta 2023 vierasottelussa HJK:ta vastaan. Kauden 2023 aikana hän oli kentällä viidessä Veikkausliigaottelussa; pääosan otteluista hän pelasi saman organisaation Kakkosessa pelanneen OLS:n riveissä.

Kaudeksi 2024 Bulgakov siirtyi Tampereelle Ilveksen organisaatioon, jossa hän on pelannut kuusi pääsarjaottelua.

Danila Bulgakovin isä on pääosin Torniossa TP-47:n riveissä jalkapallouransa tehnyt Anatoli Bulgakov. Näin Danilalla on myös Venäjän kansalaisuus.

## Maajoukueura

Bulgakov on pelannut vuosina 2019-2024 ikäkausimaaotteluissa kaikkiaan 16 ottelua tehden niissä yhden maalin.

## Saavutukset

* Kaudella 2022 hänet palkittiin Vuoden poikapelaaja -palkinnolla Palloliiton pohjoisen alueen palkintogaalassa.

## Lähteet
* Danila Bulgakov Veikkausliigan sivuilla
* Danila Bulgakov Soccerbasen sivuilla

### Viitteet
Giovanni Losi

**Giovanni Losi** (29. marraskuuta 1838 Caselle Landi, Italia – 27. Joulukuuta 1882 El Obeid, Sudan) oli italialainen pappi, Missionarii Comboniani Cordis Iesu - lähetysjärjestön jäsen.; 

Hän oli isän Daniele Combonin henkilökohtainen tunnustaja, ja hän julkaisi isä Luigi Bonomin kanssa ensimmäisen nobiinkielisen katekismuksen ja sanakirjan, joka oli tuntematon Euroopassa siihen asti.

Hänen kotikaupungissaan Caselle Landissa kirkon vieressä kulkeva katu oli omistettu hänelle.

## Lähteet
Eemeli Raittinen

**Eemeli Raittinen** (s. 3. helmikuuta 2000) on suomalainen jalkapalloilija, joka pelaa hyökkääjänä Ykkösen OLS:n riveissä. Hän on pelannut aikaisempina vuosina Veikkausliigaa Ilveksen ja AC Oulun riveissä.

Eemeli Raittinen aloitti jalkapalloilun juniorina Ylöjärven Ilveksen riveissä, mutta siirtyi jo juniorivuosinaan Tampereen Ilvekseen. Tampereen Ilveksessä hän on pelannut kausilla 2019-2020 18 ottelussa ja pääosan peleistä Ilveksen Kakkosjoukkueessa. Hän kävi kaudella 2019 lainalla kaksi ottelua Ykkösessä pelanneen FC Hakan riveissä. Kaudeksi 2021 hän siirtyi Hämeenlinnaan Kakkosessa pelanneen HJS:aan, jossa pelasi vielä seuraavankin kauden. Kaudeksi 2023 Raittinen siirtyi Ouluun AC Oulun organisaation riveihin aloittaessaan Oulun yliopistossa lääketieteen opinnot. Kaudella 2023 hän pelasi Veikkausliigaa AC Oulun riveissä kahdessa ottelussa, mutta pääosin hän pelasi AC Oulun reservijoukkue OLS:ssä Kakkosta ja kaudella 2024 Ykköstä. 

Kauden 2024 loppuun mennessä Raittinen on pelannut Veikkausliigaa Ilveksen ja AC Oulun riveissä kaikkiaan 18 ottelussa.

## Lähteet
* Eemeli Raittinen Veikkausliigan sivuilla
* Eemeli Raittinen Soccerwayn sivuilla

### Viitteet
Adventtilauluja

**Adventtilauluja** on Suomen Adventtikirkon vuosina 1959–2011 käyttämä hengellinen laulukirja. Laulukirja ilmestyi vuonna 1959 ja se sisältää 663 laulua. Laulut ovat alkuperältään amerikkalaisia ja anglosaksisia hengellisiä lauluja sekä protestanttisia virsiä sekä pohjoismaisia ja suomalaisia sävelmiä. Laulujen säestyksissä on otettu huomioon myös niiden soveltuminen sekakuoroille.

Laulukirja korvattiin vuonna 2001 kokoelmalla *[[Seurakunta laulaa]]*.

## Lähteet
Ümit Özat

**Ümit Özat** (s. 30. lokakuuta 1976 Ankara) on turkkilainen jalkapalloilija ja jalkapallovalmentaja. Hän oli pelipaikaltaan puolustaja. Hän pelasi Turkin A-maajoukkueessa 41 maaottelua vuosina 2000–2005 ja saavutti pronssia MM-kilpailuissa 2002. Hän lopetti pelaajauransa vuonna 2009 ja on sen jälkeen toiminut valmennustehtävissä.

Özat edusti Turkin Superliigassa Gençlerbirliğiä, kaudella 2000–2001 lainalla Bursasporia ja sitten vuoteen 2007 saakka Fenerbahçea. Hän pelasi Superliigassa kaikkiaan 356 ottelua ja teki niissä 23 maalia. Hän voitti Turkin liigamestaruuden vuosina 2004, 2005 ja 2007. Hän pelasi Mestarien liigassa 16 ja UEFA Cupissa kymmenen ottelua.

Özat siirtyi kesällä 2007 saksalaisseura Kölniin. Hän pelasi 2. Bundesliigassa 32 ottelua kaudella 2007–2008 eikä tehnyt yhtään maalia mutta syötti kymmenen. Seuraavaksi kaudeksi Köln nousi pääsarja Bundesliigaan, jossa Özat ehti pelata vain kolme ottelua. Elokuun 2008 lopulla bundesliigaottelussa Karlsruhea vastaan hän menetti yhtäkkisesti kentällä tajuntansa, ja se jäi hänen viimeiseksi ottelukseen. Maaliskuussa 2009 hän ilmoitti lopettavansa pelaajauransa sydänongelmien vuoksi.

Özat pelasi Turkin alle 21-vuotiaiden maajoukkueessa. Hän pelasi Turkin A-maajoukkueessa ensimmäisen kerran elokuussa 2000 ystävyysottelussa Bosnia ja Hertsegovinaa vastaan. Hän saavutti MM-pronssia vuonna 2002 ja pelasi tuossa MM-turnauksessa täyden peliajan kahdessa ensimmäisessä alkulohko-ottelussa mutta jäi sen jälkeen vaihtopelaajaksi. Hän pelasi viimeiseksi jääneen 41. A-maaottelunsa marraskuussa 2005 MM-jatkokarsintaottelussa Sveitsiä vastaan. Hän teki ainoan A-maaottelumaalinsa toukokuussa 2004 ystävyysottelussa Australiaa vastaan.

Pelaajauransa päätyttyä Özat aloitti Kölnin apulaisvalmentajana kesällä 2009. Sittemmin hän on ollut päävalmentajana Turkissa muun muassa Ankaragücün, Samsunsporin, Gençlerbirliğin ja Adana Demirsporin joukkueissa. Joulukuusta 2019 kesään 2020 hän valmensi bosnialaista Čelik Zenicaa.

## Lähteet
Hermanni Vuorisalo

**Hermanni Vuorisalo** (s. 1986) on suomalainen muotoilija. Hän on lähtöisin Raumalta. 

Vuorisalon suunnittelema koivuvanerista valmistettu Tuomaantähti-koriste sai Vuoden Uutuustuote 2023 -palkinnon Euroopan suurimmilla kädentaitoalan messuilla Tampereella. Se perustuu perinteiseen Tuomaanristi-koristeeseen.

Vuorisalo on suunnitellut Majestro-rusetin, jossa oleva nfc-siru sisältää rusetin valmistus- ja omistajatiedot. Petteri Orpolla oli sellainen vuonna 2022 Linnan juhlissa.

## Lähteet

## Aiheesta muualla
* 
* 
* 
*
Harpunsäveliä

**Harpunsäveliä** on alkujaan Constantin Boijen ja Antti Mäkisen vuonna 1883 toimittama laulukirja, joka ilmestyi useana painoksena. Kirja ilmestyi aluksi lauluvihkona jossa hyödynnettiin Ira D. Sankeyn suomenkielistä kokoelmaa *Lauluja Karistan kiitokseksi* (1876). Hjalmar Braxén laajensi laulukirjaa ja toimitti kokoelman sävelmistön vuonna 1888.

Harpunsävelistä ilmestyi viisi lisättyä painosta. Vuoden 1906 painoksessa oli 284 laulua. Laulukirja oli 1800-luvun lopulla Sankeyn laulukirjan jälkeen suurin angloamerikkalaisia lauluja sisältävä kokoelma Suomessa. Vuonna 1916 ilmestyi Harpunsävelien uusi teksti- ja akordikirja, johon oli koottu eri lähteistä yhteensä 803 laulua. Vuonna 1924 ilmestyi Harpunsävelien uusi nuottikirja.

Harpunsäveliä-kirja on muuntunut vuosikymmenien aikana. Laulukirja oli käytössä aina vuoteen 1976 saakka. Suomen Vapaakirkko käynnisti vuonna 1970 laulukokoelman uudistamisen. Samana vuonna Suomen vapaakristillinen neuvosto aloitti työn *[[Hengellinen laulukirja|Hengellisen laulukirjan]]* kokoamiseksi, josta tuli vapaakristillisen liikkeen yhteinen laulukirja.

## Lähteet
* 

### Viitteet
ViaDia

**ViaDia** (aik. **Kristillinen raittiusliitto**) on vuonna 1936 perustettu Suomen Vapaakirkon arvoihin pohjautuva valtakunnallinen diakoniatyön kattojärjestö. ViaDia-liike koostuu kattojärjestöstä sekä paikallisyhdistyksistä, jotka toimivat Suomessa 45 paikkakunnalla. Liike on toiminut nimellä ViaDia vuodesta 2007 lähtien. ViaDia ry:n toiminnanjohtaja on Kristian Vilkman.

ViaDia:n toiminta-alueisiin kuuluvat ruoka-aputyö, vanhustyö, vammaistyö, vankila- ja kriminaalityö, monikulttuurinen työ ja päihdetyö.

## Historia
ViaDia perustettiin vuonna 1936 nimellä Kristillinen raittiusliitto ry. Kristillinen raittiusliitto ja Sosiaalilähetys yhdistyivät vuonna 2007, jolloin järjestön nimeksi tuli ViaDia.

## Lähteet
Abdullah Ercan

**Abdullah Ercan** (s. 8. joulukuuta 1971 Istanbul) on turkkilainen jalkapalloilija ja jalkapallovalmentaja. Hän oli pelipaikaltaan useimmiten vasen laitapuolustaja. Hän pelasi Turkin A-maajoukkueessa 71 maaottelua vuosina 1993–2003 ja saavutti pronssia MM-kilpailuissa 2002. Hän lopetti pelaajauransa vuonna 2006 ja on sittemmin toiminut valmennustehtävissä.

Ercan edusti Turkin Superliigassa kausina 1990–1999 Trabzonsporia, kausina 1999–2003 Fenerbahçea sekä uransa lopulla Galatasarayta ja İstanbulsporia. Hän pelasi Superliigassa kaikkiaan 377 ottelua ja teki niissä 18 maalia. Hän voitti Turkin liigamestaruuden vuonna 2001 sekä Turkin Cupin vuosina 1992 ja 1995. Hän pelasi Mestarien liigassa viisi, Cup-voittajien cupissa kahdeksan ja UEFA Cupissa 15 ottelua. Hän teki varsinaisissa eurokilpailuissa ainoan maalinsa syyskuussa 1995 cup-voittajien cupin ensimmäisen kierroksen ottelussa liettualaista Žalgirisia vastaan. Seuraavalla kaudella hän teki yhdne maalin UEFA-cupin karsinnassa.

Ercan pelasi Turkin alle 21-vuotiaiden maajoukkueessa. Hän pelasi Turkin A-maajoukkueessa ensimmäisen kerran lokakuussa 1993 MM-karsintaottelussa Puolaa vastaan. Hän pelasi EM-kilpailuissa 1996 täyden peliajan Turkin kaikissa kolmessa ottelussa. EM-kilpailuissa 2000 hän pelasi täydet minuutit kahdessa alkulohko-ottelussa. Hän kuului Turkin MM-pronssia vuonna 2002 saavuttaneeseen joukkueeseen mutta ei pelannut tuossa MM-turnauksessa hetkeäkään. Ercan pelasi kaikkiaan 71 A-maaottelua, joista viimeisen helmikuussa 2003.

Ercan aloitti valmentajauransa joulukuussa 2008 Turkin alle 17-vuotiaiden maajoukkueessa. Vuosina 2013–2018 hän oli Turkin alle 21-vuotiaiden maajoukkueen päävalmentaja. Maaliskuusta 2015 tammikuuhun 2018 hän toimi Turkin A-maajoukkueen apuvalmentajana. Seurajoukkueista hän on valmentanut muun muassa Gaziantepsporia ja Sakaryasporia.

## Lähteet
Marius Söderbäck

**Marius Söderbäck** (s. 6. huhtikuuta 2004) on suomalainen jalkapalloilija. Pelipaikaltaan hän on hyökkääva keskikenttäpelaaja ja hän pelaa Tampereen Ilveksen riveissä. Aiemmin Söderbäck on aloittanut pelaajauransa Kakkosessa ja Ykkösessä pelanneen Käpylän Pallon riveissä.

Marius Söderbäck on pelanut ikäkausimaajoukueissa U18 ja U19 vuosina 2021-2023 kaikkiaan neljä ottelua.

## Lähteet
Ogün Temizkanoğlu

**Ogün Temizkanoğlu** (s. 6. lokakuuta 1969 Hamm, Länsi-Saksa) on turkkilainen jalkapalloilija ja jalkapallovalmentaja. Hän oli pelipaikaltaan keskuspuolustaja. Hän pelasi Turkin A-maajoukkueessa 76 maaottelua vuosina 1990–2002. Hän lopetti pelaajauransa vuonna 2005 ja on sittemmin toiminut valmennustehtävissä.

Temizkanoğlu edusti Turkin Superliigassa kausina 1989–1999 Trabzonsporia, kausina 1999–2003 Fenerbahçea, kaudella 2003–2004 Konyasporia ja kaudella 2004–2005 Akçaabat Sebatsporia. Hän pelasi Superliigassa kaikkiaan 403 ottelua ja teki niissä 49 maalia. Hän voitti Turkin liigamestaruuden vuonna 2001 sekä Turkin Cupin vuosina 1992 ja 1995. Hän pelasi Mestarien liigassa viisi, Cup-voittajien cupissa 11 ja UEFA Cupissa 22 ottelua. Hän teki UEFA-cupissa neljä maalia: syyskuussa 1993 kolme maalia ensimmäisen kierroksen kahdessa ottelussa maltalaista Vallettaa ja syyskuussa 1997 yhden maalin ensimmäisen kierroksen jälkimmäisessä osaottelussa saksalaista Bochumia vastaan.

Temizkanoğlu pelasi muutaman ottelun Turkin alle 21- ja alle 23-vuotiaiden maajoukkueissa. Hän pelasi Turkin A-maajoukkueessa ensimmäisen kerran toukokuussa 1990 ystävyysottelussa Irlantia vastaan. Hän pelasi avauskokoonpanossa joukkueensa kaikki kolme ottelua EM-kilpailuissa 1996 ja kaikki neljä ottelua EM-kilpailuissa 2000. Hän toimi maajoukkueen kapteenina vuodesta 1998 ja pelasi viimeisen maaottelunsa huhtikuussa 2002. Hän teki A-maaotteluissaan viisi maalia: huhtikuussa 1995 EM-karsintaottelussa Sveitsiä, kesäkuussa 1995 kahdessa peräkkäisessä ottelussa Kanadaa, elokuussa 1995  Makedoniaa ja lokakuussa 1998 EM-karsintaottelussa Suomea vastaan.

Temizkanoğlu on toiminut valmentajana vuodesta 2007 alkaen. Hän on valmentanut seurajoukkueiden lisäksi Turkin alle 19-vuotiaiden maajoukkuetta ja Turkin naisten maajoukkuetta.

## Lähteet
Kalle Katz

**Kalle Katz** (s. 4. tammikuuta 2000) on suomalainen jalkapalloilija, pelipaikaltaan puolustaja. Katz on edustanut Veikkausliigassa pelannutta HJK:ta, RoPS:a Tampereen Ilvestä ja  Ekenäs IF:ää.

Katz teki Veikkausliigadebyyttinsä HJK:ssa 28. heinäkuuta 2018 ottelussa FC Honkaa vastaan ​​aloituspelaajana. Vasta seuraavalla kaudella vuokrattuna toiselle Veikkausliigaseuralle RoPS:lle Katz peliaikaa tuli enemmän eli kausilla 2019-2020 kaikkiaan 34 ottelussa. Sen jälkeen hän siirtyi kolmanteen Veikkausliigaseuraansa eli Tampereen Ilvekseen, jossa hän pelasi kolmen kauden ajan yhteensä 44 ottelua. Kaudella 2024 hän siirtyi Veikkausliigaan nousseeseen Ekenäs IF:ään, jossa pelasi 19 ottelua ennen loukkaantumistaan elokuun lopussa 2024. 

Kaikkiaan Kalle Katz on pelannut Veikausliigassa seitsemän kauden (2018-2024) aikana neljässä joukkueessa (HJK, RoPS, Ilves ja EIF) kaikkiaan 98 ottelua.

Katz on pelannut Suomen ikäkausimaajoukkueissa (U16-U21) kaikkiaan 23 ottelua vuosina 2016-2019.

Kalle Katz on Suomen juutalaisia, ja hänen kuuluisin sukulaisensa on vuoden 1924 Pariisin olympialaissa kultaa ja hopeaa voittanut Elias Katz.

## Lähteet
Tapani Vaahtoranta

**Tapani Vaahtoranta** (s. 6. tammikuuta 1955) on suomalainen politiikan tutkija, joka toimi Ulkopoliittisen instituutin johtajana 1991–1998 ja 2001–2007.

Ulkopoliittisen instituutin jälkeen Vaahtoranta työskenteli ohjelmajohtajana Institute of African Leadership for Sustainable Development (UONGOZI) -instituutissa Tansaniassa.

Vaahtoranta on väitellyt tohtoriksi kansainvälisestä ympäristöpolitiikasta. Hän on puoluekannaltaan sitoutumaton.

## Lähteet
Sergen Yalçın

**Ali Rıza Sergen Yalçın** (s. 5. marraskuuta 1972 Istanbul) on turkkilainen jalkapalloilija ja jalkapallovalmentaja. Hän oli pelipaikaltaan useimmiten keskikenttäpelaaja. Hän pelasi Turkin A-maajoukkueessa 37 maaottelua vuosina 1994–2003. Hän lopetti pelaajauransa vuonna 2008 ja on toiminut sen jälkeen valmentajana.

Sergen Yalçın edusti Turkin Superliigassa Beşiktaşia, İstanbulsporia, Fenerbahçea, Galatasarayta ja Trabzonsporia. Hän pelasi Superliigassa kaikkiaan 344 ottelua ja teki niissä 105 maalia. Hän voitti Turkin liigamestaruuden Beşiktaşissa vuosina 1992, 1995 ja 2003 sekä Galatasarayssa vuosina 2000 ja 2002. Hän voitti Turkin Cupin Beşiktaşissa vuosina 1994 ja 2006 sekä Galatasarayssa vuonna 2000. Hän pelasi Mestarien liigassa ja sitä edeltäneessä Euroopan cupissa yhteensä 16 ottelua, joissa hän teki neljä maalia, Cup-voittajien cupissa seitsemän ottelua, joissa hän teki yhden maalin, ja UEFA Cupissa 24 ottelua, joissa hän teki yhden maalin.

Sergen Yalçın pelasi Turkin alle 16-, alle 18- ja alle 21-vuotiaiden maajoukkueissa. Hän pelasi Turkin A-maajoukkueessa ensimmäisen kerran elokuussa 1994 ystävyysottelussa Makedoniaa vastaan. Hän pelasi EM-kilpailuissa 1996 täydet minuutit kahdessa alkulohko-ottelussa. EM-kilpailuissa 2000 hän pelasi avauskokoonpanossa ensimmäisen alkulohko-ottelun sekä tuli vaihdosta kentälle toisessa alkulohko-ottelussa ja tappiollisessa puolivälieräottelussa. Hän teki 37 A-maaottelussaan viisi maalia: lokakuussa 1994 EM-karsintaottelussa Islantia, maaliskuussa 1995 EM-karsintaottelussa Ruotsia, kesäkuussa 1995 ystävyysottelussa Kanadaa, elokuussa 1996 MM-karsintaottelussa Belgiaa ja maaliskuussa 1999 EM-karsintaottelussa Moldovaa vastaan.

Sergen Yalçın on toiminut pelaajauransa jälkeen valmentajana vuodesta 2007 alkaen. Hän on ollut Turkissa muun muassa Gaziantepsporin, Sivassporin, Kayserisporin, Konyasporin, Alanyasporin ja Beşiktaşin päävalmentajana.

## Lähteet
Hirvinevan tuulivoimapuisto

**Hirvinevan tuulivoimapuisto** on Pohjois-Pohjanmaalla Limingan kohde sijaitseva tuulivoimapuisto, jossa toimii 4 tuulivoimalaitosta. Niiden kokonaiskapasiteetti on 19 megawattia. Tuulivoimapuiston on rakentanut Winda Power Oy, sen omistaa Tuulipuisto Oy Hirvineva, joka on Winda Powerin tytäryhtiö, ja sitä operoi TM Voima Oy.

## Yleistä
Hirvinevan tuulivoimapuisto sijaitsee Hirvinevan kulmakunnalla 10 kilometriä Limingan kirkolta lounaaseen päin. Tuulipuisto on Mustosenkankaan ja Mustosennevan seuduilla, joka on soistunutta kangasmetsää. Voimala-alue sijaitsee niin kutsutussa Koulumetsässä, jonka omistaa Limingan kunta. Tuulipuiston voimala-alue rajautuu Siikajoen ja Lumijoen kuntarajoihin. Valtatie 8 ohittaa alueen läheltä Lumijoen puolelta ja valtatieltä alkaa voimaloille tuleva huoltotie. Tuulivoimalaitokset sijaitsevat tasavälein 2,1 kilometriä pitkässä suorassa rivissä.

Tuulivoimalaitokset ovat saksalaisen Nordexn valmistamaa N149-mallia, jonka napakorkeus on 155 metriä ja yhdellä 145 metriä, tuuliturbiinin halkaisija 149,1 metriä, ja jonka kapasiteetti on 4,8 megawattia. Voimalat sijaitsevat 45–50 metrin korkeudella mpy. Matalin voimalaitos sijaitsee pohjoisempana lähellä Oulun lentokenttää . Erässä lähteessä  on virheellisesti ilmoitettu voimaloiden olevan N133-mallia, joka on samantehoinen kuin N149-malli. Voimaloiden tuottama sähkö johdetaan 600 metriä itään päin maakaapeleissa alueen itäpuolella sijaitsevalle sähköasemalle, jossa jännite nostetaan linjalle sopivaan jännitteeseen.

## Historiaa
TM Voima Oy perusti yhtiön maaliskuussa 2013 yhtiön TM Voima Eurajoki Oy, jonka se muutti huhtikuussa 2014 nimelle TM Voima Hirvineva Oy. Ja vaikka sillä olisikin ollut tekemistä tämän tuulipuiston kanssa niin yhtiö kuitenkin lopetettiin vuonna 2023. Helmikuussa 2014 perustettiin toinen yhtiö Tuulipuisto Oy Hirvineva, jonka puitteissa tuulipuiston toimintaa hallinnoidaan edelleen. Hirvinevan tuulivoimahanke oli vireillä vuodesta 2014 ja vuonna 2016 sille haettiin rakennuslupaa. Maaliskuussa 2019 uutisoitiin, että seitsemän tuulivoimapuistoa sai Energiaviraston kilpailuttaman valtion tuotantotuen. Hirvinevan tuulipuisto oli näistä yksi. Valitut seitsemän tuulivoimapuistoa olivat halvimman tarjouksen tehneet tuulipuistoa, joiden yhteiskapasiteetti täytti ennalta määritetyn 1&nbsp;400 gigawattitunnin kiintiön. Kilpailutukseen osallistui 26 tuulivoimapuistoa, joiden tarjouksen keskihinta oli 38,52 euroa/MWh. Halvin tarjous oli 31,27 euroa/MWh. Tuotantotukea maksetaan 12 vuoden ajan eli vuoteen 2034 asti. Tämä käynnisti rakentamisen ja joulukuussa 2019 uutisoitiin, että Hirvinevalla valettiin neljää tuulivoimalaitoksen perustusta. Perustukseen kului 900 kuutiometriä betonia. Voimala-alueella oltiin sitä ennen parannettu metsäteitä ja rakennettu uusia teitä lisää. Nostotöiden valmistuttua kesäkauden loputtua nosturi jatkoi matkaa Oltavan tuulivoimapuistoon, jossa oli pystytettävänä 19 tuulivoimalaitosta.

## Katso myös
* Luettelo Suomen tuulivoimaloista

## Lähteet
Calum Ritchie

**Calum Ritchie** (s. 21. tammikuuta 2005 Oakville, Ontario, Kanada) on kanadalainen jääkiekkoilija, pelipaikaltaan keskushyökkääjä. Ritchie edustaa NHL-joukkue New York Islandersia.

Ennen NHL-uraansa Ritchie pelasi OHL-juniorisarjassa Oshawa Generalsin joukkueessa. Avalanche varasi hänet ensimmäisellä kierroksella 27. varausvuorolla . Ritchie on pelannut yhden NHL:n runkosarjan ottelun ilman tehopisteitä. Tilastot päivitetty 10. lokakuuta 2024. Maaliskuussa 2025 Avalanche kauppasi Ritchien, Oliver Kylingtonin, ensimmäisen kierroksen varausvuoron joko vuoden 2026 tai 2027 varaustilaisuudessa ja ehdollisen kolmannen kierroksen varausvuoron vuoden 2028 varaustilaisuudessa New York Islandersiin vaihdossa Brock Nelsoniin ja William Dufouriin.

## Lähteet
Masud Gharahkhani

**Masud Gharahkhani** (; s. 22. syyskuuta 1982 Teheran) on iranilaissyntyinen norjalainen poliitikko. Hänen puolueensa on Norjan työväenpuolue.

Gharahkhani muutti perheineen Norjaan vuonna 1987. Hän pääsi suurkäräjien varajäseneksi vuonna 2009 ja ensimmäisen kerran suurkäräjien jäseneksi vuonna 2017. 25. marraskuuta 2021 hänet valittiin suurkäräjien puhemieheksi. Gharahkhani on näkyvästi tukenut synnyinmaansa Iranin mielenosoituksia sekä kamppailua demokratian puolesta.

## Lähteet
Ágios Ioánnis (Arkadia)

**Ágios Ioánnis** () on Kreikan kylä, joka kuuluu hallinnollisesti Vóreia Kynourían kuntaan, Arkadian alueyksikköön ja Peloponnesoksen alueeseen. Kylän väkiluku on 70 (2021).

Ágios Ioánnisin kylä sijaitsee Arkadian itäosassa noin 41 kilometriä kaakkoon Trípolin kaupungista. Se on rakennettu noin 750 metrin korkeuteen merenpinnasta laskettuna. Ágios Ioánnis on osa Ástroksen kaupunkiyhdyskuntaa. Kylä on saanut nimensä siellä olevasta Johannes Kastajalle (*Ágios Ioánnis o Pródromos*) omistetusta kirkosta.

## Lähteet

## Aiheesta muualla
Ágios Ioánnis Archaías Iraías

**Ágios Ioánnis Archaías Iraías** () on Kreikan kylä, joka kuuluu hallinnollisesti Gortynían kuntaan, Arkadian alueyksikköön ja Peloponnesoksen alueeseen. Kylän väkiluku on 34 (2021).

Ágios Ioánnis Archaías Iraíasin kylä sijaitsee Arkadian länsiosassa hieman Alfeiós-joen pohjoispuolella noin 99 kilometriä länsiluoteeseen Trípolin kaupungista. Se on rakennettu noin 150 metrin korkeuteen merenpinnasta laskettuna. Ágios Ioánnis Archaías Iraías muodostaa oman kyläyhdyskuntansa (Δημοτική Κοινότητα Αγίου Ιωάννου Αρχαίας Ηραίας, *Dimotikí Koinótita Agíou Ioánnou Archaías Iraías*), johon ei kuulu muita asutuksia.

Kylän nimi viittaa Pyhään Johannekseen. Antiikin ajan Heraian kaupunki sijaitsi nykyisen kylän lähellä, ja sitä tarkoittaa myös kylän viralliseen nimeen lisätty *Archaía Iraía*, ”antiikin Heraia”, jolla se erotetaan Arkadian toisesta Ágios Ioánnisin kylästä.

## Lähteet
Ampeláki (Arkadia)

**Ampeláki** (, ) on Kreikan kylä, joka kuuluu hallinnollisesti Trípolin kuntaan, Arkadian alueyksikköön ja Peloponnesoksen alueeseen. Kylän väkiluku on 23 (2021).

Ampelákin kylä sijaitsee noin 19 kilometriä lounaaseen Trípolin kaupungista. Se on rakennettu Ágios Konstantínoksen kukkulan juurelle noin 687 metrin korkeuteen merenpinnasta laskettuna. Kylän aiempi nimi on *Barmpítsa* (Μπαρμπίτσα).

Ampeláki muodostaa myös laajemman kyläyhdyskunnan (Δημοτική Κοινότητα Αμπελακίου, *Dimotikí Koinótita Ampelakíou*), johon kuuluu varsinaisen Ampelákin kylän lisäksi Lianóksen kylä. Koko yhdyskunnan väkiluku on 58 (2021).

## Lähteet
Chotoússa

**Chotoússa** () on Kreikan kylä, joka kuuluu hallinnollisesti Trípolin kuntaan, Arkadian alueyksikköön ja Peloponnesoksen alueeseen. Kylän väkiluku on 66 (2021).

Chotoússan kylä sijaitsee noin 39 kilometriä pohjoisluoteeseen Trípolin kaupungista. Se on rakennettu noin 750 metrin korkeuteen merenpinnasta laskettuna. Chotoússa muodostaa oman kyläyhdyskuntansa (Δημοτική Κοινότητα Χωτούσσης, *Dimotikí Koinótita Chotoússis*), johon ei kuulu muita asutuksia. Antiikin ajan Kafyain kaupunki sijaitsi nykyisen kylän lähellä.

## Lähteet
Lianós

**Lianós** () on Kreikan kylä, joka kuuluu hallinnollisesti Trípolin kuntaan, Arkadian alueyksikköön ja Peloponnesoksen alueeseen. Kylän väkiluku on 35 (2021).

Lianóksen kylä sijaitsee noin 21 kilometriä lounaaseen Trípolin kaupungista. Se on rakennettu Ágios Konstantínoksen kukkulan juurelle noin 674 metrin korkeuteen merenpinnasta laskettuna. Kylä on osa Ampelákin kyläyhdyskuntaa. Antiikin ajan Eutaian kaupunki sijaitsi nykyisen kylän lähellä.

## Lähteet
Magoúliana

**Magoúliana** () on Kreikan kylä, joka kuuluu hallinnollisesti Gortynían kuntaan, Arkadian alueyksikköön ja Peloponnesoksen alueeseen. Kylän väkiluku on 118 (2021).

Magoúlianan kylä sijaitsee Arkadian pohjoisosan vuoristossa Maínalo-vuoren länsipuolella noin 44 kilometriä luoteeseen Trípolin kaupungista. Se on rakennettu noin  metrin korkeuteen merenpinnasta laskettuna, mikä tekee siitä Arkadian ja koko Peloponnesoksen niemimaan korkeimmalla sijaitsevan kylän.

Magoúlianan rakennuskanta edustaa pääosin perinteistä kivitalorakentamista. Kylän tärkeimmät kirkot on omistettu Pyhälle Demetriokselle (*Ágios Dimítrios*), Johannes Kastajalle (*Ágios Ioánnis o Pródromos*) ja Neitsyt Marian kuolonuneen nukkumiselle (*Koímisi tis Theotókou*). Vuorenhuipulla kylän koillispuolella sijaitsevat frankkivallan aikaisen, 1200-luvulla rakennetun Argyrókastron linnanrauniot.

Magoúliana muodostaa myös laajemman kyläyhdyskunnan (Δημοτική Κοινότητα Μαγουλιάνων, *Dimotikí Koinótita Magouliánon*), johon kuuluu varsinaisen Magoúlianan kylän lisäksi Panin kylä. Koko yhdyskunnan väkiluku on 128 (2021).

## Lähteet

## Aiheesta muualla

* Μαγούλιανα. Kylän verkkosivusto.
Maínalo (kylä)

**Maínalo** (, ) on Kreikan kylä, joka kuuluu hallinnollisesti Trípolin kuntaan, Arkadian alueyksikköön ja Peloponnesoksen alueeseen. Kylän väkiluku on 28 (2021).

Maínalon kylä sijaitsee Peloponnesoksen niemimaan keskiosissa noin 12 kilometriä länsiluoteeseen Trípolin kaupungista. Se on rakennettu Maínalo-vuoren etelärinteeseen, ja on saanut nimensä vuoresta. Maínalo muodostaa oman kyläyhdyskuntansa (Δημοτική Κοινότητα Μαινάλου, *Dimotikí Koinótita Mainálou*), johon ei kuulu muita asutuksia.

## Lähteet
Mavriá

**Mavriá** () on Kreikan kylä, joka kuuluu hallinnollisesti Megalópolin kuntaan, Arkadian alueyksikköön ja Peloponnesoksen alueeseen. Kylän väkiluku on 19 (2021).

Mavrián kylä sijaitsee noin 12 kilometriä luoteeseen Megalópolin kaupungista ja noin 47 kilometriä länsilounaaseen Trípolista. Mavriá muodostaa oman kyläyhdyskuntansa (Δημοτική Κοινότητα Μαυριών, *Dimotikí Koinótita Mavrión*), johon ei kuulu muita asutuksia. Antiikin ajan Trapezuksen kaupunki sijoitetaan yleensä nykyisen Mavrián lähelle.

## Lähteet
Methýdrio

**Methýdrio** (, ) on Kreikan kylä, joka kuuluu hallinnollisesti Gortynían kuntaan, Arkadian alueyksikköön ja Peloponnesoksen alueeseen. Kylän väkiluku on 8 (2021).

Methýdrion kylä sijaitsee Arkadian pohjoisosan vuoristossa keskellä Peloponnesoksen niemimaata noin 38 kilometriä luoteeseen Trípolin kaupungista. Se on rakennettu noin  metrin korkeuteen merenpinnasta laskettuna. Kylä on osa Pyrgákin kyläyhdyskuntaa. Methýdrio on nimetty sen lähellä sijainneen antiikin ajan Methydrionin kaupungin mukaan vuonna 1927. Kylän aiempi nimi oli *Nemnítsa* (Νεμνίτσα).

## Lähteet
Daviá

**Daviá** () eli **Áno Daviá** () on Kreikan kylä, joka kuuluu hallinnollisesti Trípolin kuntaan, Arkadian alueyksikköön ja Peloponnesoksen alueeseen. Kylän väkiluku on 39 (2021).

Áno Davián kylä eli ”Ylä-Daviá” sijaitsee Elissónas-joen itärannalla Peloponnesoksen niemimaan keskiosissa noin 13 kilometriä luoteeseen Trípolin kaupungista. Se on rakennettu Maínalo-vuoren etelärinteeseen noin 840 metrin korkeuteen merenpinnasta laskettuna. Sen lähellä sijaitsee Káto Davián kylä eli ”Ala-Daviá”. Kummatkin ovat osa Tselepákoksen kyläyhdyskuntaa. Áno Davián tärkeimmät kirkot on omistettu Pyhälle Nikolaokselle (*Ágios Nikólaos*) ja Neitsyt Marialle (*Panagía*).

Antiikin ajan Dipaian ja Mainaloksen kaupungit sijoitetaan nykyisen kylän lähelle. Kukkulalla, jolla Dipaian oletetaan sijainneen, ovat myös keskiaikaisen, 1100–1300-luvulla rakennetun Davián linnan (myös Tavían linna) rauniot.

## Lähteet
Kivéri

**Kivéri** (, ) on Kreikan kylä, joka kuuluu hallinnollisesti Árgos-Mykínesin kuntaan, Argoliin alueyksikköön ja Peloponnesoksen alueeseen. Kylän väkiluku on 894 (2021).

Kivérin kylä sijaitsee Argoliinlahden rannalla noin 14 kilometriä etelään Árgoksen kaupungista. Se on saanut alkunsa 1820-luvulla, ja sen nimen sanotaan perustuvan siihen, että Ioánnis Kapodístriasin hallinto (κυβερνείο, *kyverneío*) toimi siellä jossakin välissä.

Kivéri muodostaa myös laajemman kyläyhdyskunnan (Δημοτική Κοινότητα Κιβερίου, *Dimotikí Koinótita Kiveríou*), johon kuuluvat varsinaisen Kivérin kylän lisäksi kylät Spiliotákis ja Velanidiá. Koko yhdyskunnan väkiluku on 960 (2021).

Kylästä pohjoiseen, lähempänä Mýloin kylää, sijaitsevat keskiaikaisten Kivérin linnan ja Kivérin tornin rauniot.

## Lähteet

## Aiheesta muualla
Mýloi (Argolis)

**Mýloi** () on Kreikan kylä, joka kuuluu hallinnollisesti Árgos-Mykínesin kuntaan, Argoliin alueyksikköön ja Peloponnesoksen alueeseen. Kylän väkiluku on 806 (2021).

Mýloin kylä sijaitsee Argoliinlahden rannalla noin kymmenen kilometriä etelään Árgoksen kaupungista. Mýloi muodostaa myös laajemman kyläyhdyskunnan (Δημοτική Κοινότητα Μύλων, *Dimotikí Koinótita Mýlon*), johon kuuluvat varsinaisen Mýloin kylän lisäksi kylät Kalamáki ja Kougaíika. Koko yhdyskunnan väkiluku on 940 (2021).

Muinaisen Lernan arkeologinen alue sijaitsee heti nykyisen kylän eteläpuolella. Kylän länsipuolella olevalla kukkulalla on keskiaikaisen, 1200- tai 1300-luvulla rakennetun Kivérin linnan (myös Lérnan linna, Mýloin linna) rauniot. Sen lähellä ovat samalla aikakaudella rakennetun niin kutsutun Kivérin tornin eli ”Prinsessan tornin” rauniot.

## Lähteet

## Aiheesta muualla
Rana Farhan

**Rana Farhan** () on iranilainen laulaja. Hän on yhdistänyt jazzia ja bluesia klassiseen persialaiseen runouteen. Hänen tuotannossaan on vaikutteita myös soulista ja rhythm and bluesista.

Farhan syntyi Iranissa ja valmistui Teheranin yliopistosta, mutta muutti sen jälkeen Iranista ja asettui New Yorkiin. Vuonna 2005 hän julkaisi ensimmäisen täysimittaisen albuminsa, joka oli yhteistyössä kitaristi, tuottaja Steven Toubin kanssa tehty *The Blues Are Brewin’*. Suurempaa suosiota Farhan saavutti toisella albumillaan *I Return*. Joihinkin kappaleisiinsa hän on kirjoittanut sanoitukset itse. Farhan on esiintynyt Yhdysvalloissa, Kanadassa ja Ranskassa.

## Lähteet
Farid Baghlani

**Farid Baghlani** (; k. 13. marraskuuta 2010 Ahvāz) oli iranilainen sarjamurhaaja. Hän aloitti murhien tekemisen Abadanin kaupungissa vuonna 2004 ja teki niitä neljän vuoden ajan.

Baghlani tuomittiin kuolemaan yhteensä kuudentoista ihmisen murhaamisesta. Hän perusteli oikeuden edessä tekojaan tuntemallaan naisvihalla. Uhreista seitsemän oli naisia, kahdeksan tyttöjä ja yksi poika. Baghlania kutsuttiin “pyöräileväksi tappajaksi”. Hänet teloitettiin hirttämällä vankilassa Ahvāzin kaupungissa. Uhrien omaiset juhlistivat teloitusta jakelemalla ihmisille makeisia vankilan tiloissa.

## Lähteet
Tasa-arvon kartanpiirtäjä

**Tasa-arvon kartanpiirtäjä** on Miesten tasa-arvo ry:n vuosittain myöntämä huomionosoitus ja palkinto henkilölle tai yhteisölle, joka toiminnallaan on edistänyt miesten huomiointia ja todellista sukupuolten tasa-arvoa. Myös palkittuja kutsutaan tasa-arvon kartanpiirtäjiksi.

Palkittavat valitsee yhdistyksen hallitus kultakin kalenterivuodelta erikseen ja palkittujen nimet julkaistaan seuraavan vuoden maaliskuussa tasa-arvon päivän juhlassa.

Itse palkinto on graafikko Juha Tammenpään Kartanpiirtäjä -etsaus, akvatinta.

Yhdistyksen tasa-arvopalkinto on myönnetty ensimmäisen kerran vuonna 2016 ja vuonna 2021 palkinto jaettiin ensimmäistä kertaa tasa-arvon kartanpiirtäjän nimellä.

## Katso myös
* Tasa-arvon jarru

## Lähteet

## Aiheesta muualla
* Luettelo palkinnonsaajista Miesten tasa-arvo ry:n sivustolla
Tasa-arvon jarru

**Tasa-arvon jarru** on Miesten tasa-arvo ry:n vuosittain nimeämä negatiivisen huomion osoitus yhteisölle tai henkilölle, jonka toiminta on ollut omiaan heikentämään miesten huomiointia ja sukupuolten todellista tasa-arvoa.

Tasa-arvon jarrun nimeää yhdistyksen hallitus kultakin kalenterivuodelta erikseen ja valinta julkaistaan seuraavan vuoden maaliskuussa tasa-arvon päivän juhlassa.

Yhdistys on nimennyt tasa-arvon jarrun ensimmäisen kerran vuonna 2018.

## Katso myös
* Tasa-arvon kartanpiirtäjä

## Lähteet

## Aiheesta muualla
* Info Tasa-arvon jarru -antipalkinnosta Miesten tasa-arvo ry:n sivustolla
Gripin sauvakirkko

**Gripin sauvakirkko** () on Kristiansundin kunnassa Norjassa sijaitseva sauvakirkko 1400-luvulta.
## Kuvia

Altar-Grip-Stave-church-Norway.jpg|Alttari

## Lähteet

## Aiheesta muualla
Olbergin kirkko

**Olbergin kirkko** () on Krødsheradin kunnassa Norjassa sijaitseva puinen ristikirkko vuodelta 1859.
## Kuvia

Olberg kirke T061 01 0188.jpg|Kirkkosali

## Lähteet

## Aiheesta muualla
Glesnen kappeli

**Glesnen kappeli** () on Krødsheradin kunnassa Norjassa sijaitseva puinen pitkäkirkko vuodelta 1909.
## Lähteet

## Aiheesta muualla
Ålvikin kirkko

**Ålvikin kirkko** () on Kvamin kunnassa Norjassa sijaitseva kivinen pitkäkirkko vuodelta 1962.
## Lähteet

## Aiheesta muualla
Örsundsbro

**Örsundsbro** on taajama Enköpingin kunnassa Uppsalan läänissä Upplannin historiallisessa maakunnassa Ruotsissa. Taajamassa oli 1&nbsp;422 asukasta vuonna 2021.

## Lähteet

## Aiheesta muualla
Saladinin mausoleumi

**Saladinin mausoleumi** on aijubidien dynastian perustaja Saladinin eli Salah al-Dinin vuonna 1195 valmistunut hautarakennus Syyrian pääkaupunki Damaskoksessa Umaijadi-moskeijan vieressä. Hautarakennuksen ulkosivu on säilynyt huonosti, mutta sen sisätilat edustavat tyypillistä damaskoslaista tyyliä. 

## Historia

Saladin eli Salah al-Din oli Egyptiä ja Syyriaa 1100-luvun loppupuoliskolta 1200-luvulle hallinneen aijubidien hallitsijasuvun perustaja, joka tunnetaan ehkä parhaiten sodistaan ristiretkeläisiä vastaan. Saladin valtasi ristiretkeläisiltä esimerkiksi Jerusalemin. Saladinin kuoltua vuonna 1193 hänet haudattiin ensin väliaikaisesti Damaskoksen linnoitukseen. Saladinin poika ja teoreettinen seuraaja al-Afdal Ali alkoi rakennuttaa isänsä hautarakennusta, jonne Saladinin ruumis siirrettiin ašurana vuonna 1195. Saladinin toinen poika ja Egyptin hallitsija al-Aziz Uthman rakennutti pian tämän jälkeen mausoleumin yhteyteen madrasan.

Saksan keisari Vilhelm II kävi tuolloin Osmanien valtakuntaan kuuluneessa Damaskoksessa vuonna 1898 ja hän vieraili Saladinin haudalla symboliseksi tarkoitettuna eleenä. Keisari piti puheen, jossa hän painotti Saksan tukea "kolmellesadalle miljoonalle muslimille, jotka pitävät sulttaania kalifina". Osmanit ja saksalaiset olivat liittolaisia myöhemmin syttyneessä ensimmäisessä maailmansodassa.

## Rakennus
Saladinin mausoleumi sijaitsee Damaskoksen vanhassakaupungissa Umaijadi-moskeijan luotisnurkalla. Rakennuksen ulko-osa ei ole säilynyt alkuperäisessä tyylissään. Sisätilat edustavat tyyliltään ajalleen tyypillistä damaskoslaista arkkitehtuuria. Rakennus on neliskulmainen. Neljän kaaren ja ablaq-seinien yllä on kupoli. Sisätiloja on koristeltu sinisillä ja vihreillä qašani-kaakeleilla Osmanien valtakunnan kaudelta 1600-luvulta. Muita koristeluaiheita ovat seinien kukka-aiheiset ja geometriset kuviot kaarien yläpuolella. Hautahuoneessa on kaksi arkkua. Alkuperäinen on puinen kenotafi. Toisen marmorisen lahjoitti mausoleumilla vieraillut Saksan keisari Vilhelm II. Hautahuoneen itäpuolella on Koraanin lausuntaan tarkoitettu huone. Pohjoisessa on viisi pienempää huonetta. 

## Lähteet
Pildammsparken

**Pildammsparken** (aiemmin myös *Baltiska parken*) on Malmössä sijaitseva 45 hehtaarin laajuinen puistoalue, jonka suunnittelivat 1910- ja 1920-luvuilla maisema-arkkitehdit Erik Erstad-Jørgensen ja Erik Bülow-Hübe alueelle, jossa vuonna 1914 oli järjestetty Baltialainen näyttely. Puiston nimi tulee lammista (ruotsiksi *damm*), jotka aikoinaan olivat kaupungin vesivarastoja ja joiden suojavalleja vahvistamaan istutettiin pajuja (ruotsiksi *pil*). Pildammsparkenissa on muun muassa amfiteatteri, lasten leikkipaikkoja, kuntoilulaitteita, suihkukaivoja, patsaita ja istutuksia.
## Kuvia

Pildammsteatern, Malmö.jpg|Amfiteatteri
Pildammsparken3.JPG|Puistoaluetta

## Lähteet

## Aiheesta muualla
Arvela

**Arvela** tarkoittaa muun muassa seuraavia:

## Sukunimi
* Aarno Arvela (1946–2011), suomalainen asianajaja
* Lasse Arvela (s. 1947), Suomen verotuksen ja verolainsäädännön tuntija
* Werner Arvela (1886–1959), Someron Linjan johtaja, Auto-Arvelan perustaja

## Muut
* Idman & Arvela, kosmeettisten tuotteiden valmistaja
* Auto-Arvela, Someron linjan tytäryhtiö

## Katso myös
* Juha Yli-Arvela (s. 1978), suomalainen pikajuoksija
* Arvelo
Arvelo

**Arvelo** on muun muassa seuraavien suomalaisten henkilöiden sukunimi:

* A. P. Arvelo, sukunimi vuoteen 1906 *Achrén* (1886–1966), vankeinhoitolaitoksen ylijohtaja
* Aurora Arvelo (s. 2003), suomalainen rytminen voimistelija
* Ritva Arvelo (1921–2013), suomalainen näyttelijä, elokuva- ja teatteriohjaaja ja käsikirjoittaja.

## Katso myös
* Arvela
Gluterfossen

**Gluterfossen** on vesiputous Norjassa, Møren ja Romsdalenin alueella. Se sijaitsee Glutrajoen juoksulla. Se on 75 metriä kotkea. Vesiputouksen vierellä on kävelyreitti, joka on vaikeakulkuinen. Muita samalla alueella sijaitsevia vesiputouksia ovat Saufonnfossen, Rangåafossen ja Mongefossen.

## Lähteet
Hans Wittfooth

**Hans Wittfooth** (1650-luku Turku – 2. elokuuta 1732 Turku) oli suomalainen kauppias ja lahjoittaja.

Wittfoothin isä oli Saksasta Tukholman kautta Suomeen tullut kauppias Jochim Wittfooth ja äiti Anna Margareta Bugenhagen. Kauppias, tehtailija Gustaf Wittfooth oli hänen veljensä. Hans Wittfooth vannoi porvarisvalan Turussa 1688 ja oli siellä kauppahuoneen osakas ja kauppias. Wittfooth toimi myös Turun hovioikeuden komissaarina.

Isänsä ja äitinsä kuoltua 1677 ja 1692 Hans ja Gustaf Wittfooth hoitivat aluksi yhdessä vanhempiensa omistuksessa ollutta kauppahuonetta, mutta siirtyivät sitten harjoittamaan kumpikin omaa liiketoimintaansa. Hans Wittfooth tosin yhdisti 1700-luvun alussa ainakin osittain liiketoimintaansa sisarensa Katarinan kanssa, joka oli kauppias Johan Spiekerin leski. Naimaton Wittfooth lahjoitti varoja muun muassa hyväntekeväisyyteen ja Turun tuomiokon tarpeisiin. Vuonna 1724 hän lahjoitti tuomiokirkolle 35 000 kuparitaaleria, joilla sinne hankittiin uudet urut. Hieman ennen kuolemaansa hän lahjoitti Turun sairaalalle 10 000 kuparitaaleria. Wittfoothin kuollessa hänen omaisuutensa arvo oli lähes 700 000 kuparitaaleria, mukaan lukien käteisvarat ja iso kivestä tehty kaupunkitalo arvokkaine irtaimistoineen.

## Lähteet

## Aiheesta muualla
*
Wittfooth

**Wittfooth** on muun muassa seuraavien suomalaisten henkilöiden sukunimi:

* Agnes Wittfooth-Raade (o.s. *Wittfooth*, 1872–1966), taidemaalari
* Elisabet Wittfooth (o.s. *Tottie*, 1716–1791), yrittäjä, laivanvarustaja ja kauppahuoneen johtaja, Gustaf Wittfoothin miniä
* Gustaf Wittfooth (1656–1724), kauppias ja tehtailija
* Hans Wittfooth (1650-luku–1732), kauppias ja lahjoittaja, Gustaf Wittfoothin veli
Døntefossen

**Døntefossen** on vesiputous Norjassa, Møren ja Romsdalenin alueella. Vesiputouksessa on kaksi tasoa ja korkein kohta putouksessa on 385 metrin korkeudessa. Vesiputous on Dønteelvajoen juoksulla. Se sijaitsee Andalsnesista Dombasiin johtavan tien varrella, Flatmarkin seudulla. Muita samalla alueella sijaitsevia vesiputouksia ovat Olmaafossen, Mongefossen ja Rangåafossen.

## Lähteet